IMF on näköjään suositellut, että valtiot ottaisivat enemmän velkaa ja tekisivät sillä (hyödyllisiä) infrainvestointeja. Nämä investoinnit kannatta rahoittaa nimenomaan velalla, koska näin ne lisäävät taloudellista kasvua enemmän. Yksi raha käytettynä julkisiin investointeihin nostaa kokonaistuotantoa kolmella rahalla. Ovat näköjään käyneet makron peruskurssilla ja keksineet kerroinvaikutuksen. Makron peruskurssin mukaan julkisten menojen kerroinvaikutus on noin kolme, jos se tehdään velaksi ja jokseenkin tasan yksi, jos budjettivaje pidetään ennallaan.

Onkohan kansantaloudellinen osaaminen pikkuhiljaa palaamassa talouspolitiikkaan?